stanford-oval/wikipedia huggingface dataset:
פרויקט הייל מרי
עיבודים נוספים

בתחילת 2020 מכר ויר את זכויות העיבוד הקולנועי של הספר למטרו גולדווין מאייר תמורת 3 מיליון דולר. במאי הסרט יהיו פיל לורד וכריסטופר מילר ואת תפקידו של דוקטור ריילנד גרייס יגלם ראיין גוסלינג.
הערות שוליים

↑  ""Andy Weir – Project Hail Mary"". AndyWeirAuthor.com. נבדק ב-2021-05-12.
↑  גם הארידים השתמשו באסטרופגים בשביל מנוע החללית
↑  קסנוניט הוא חומר מאוד חזק וקל שהארידים המציאו
↑  את הטאומבות הוא שלח בתוך גשושיות קטנטנות שיכולות לנווט בעצמן אל כדור הארץ
↑  Alter, Alexandra (3 במאי 2021). "Andy Weir's New Space Odyssey". The New York Times. נבדק ב-2021-05-12. {{cite web}}:  (עזרה)
↑  Nevala-Lee, Alec (4 במאי 2021). "Alone on a Spaceship, Trying to Save the World". The New York Times. נבדק ב-2021-05-12. {{cite web}}:  (עזרה)
↑  "PROJECT HAIL MARY". Kirkus Reviews. 10 בפברואר 2021. נבדק ב-2021-05-12. {{cite web}}:  (עזרה)
↑  Kowal, Mary Robinette (23 במאי 2021). "Andy Weir's 'Project Hail Mary' is a bestseller. It also has some problems". וושינגטון פוסט. {{cite news}}:  (עזרה)
↑  Martini, Adrienne (5 במאי 2021). "Adrienne Martini Reviews The Only Living Girl on Earth by Charles Yu and Project Hail Mary by Andy Weir". Locus Magazine. {{cite news}}:  (עזרה)
↑  Harlan, Landry (13 במאי 2021). "Science lessons in 'Project Hail Mary'". Boston Globe. {{cite news}}:  (עזרה)
↑  "Locus Bestsellers, August 2021". Locus Magazine. 18 באוגוסט 2021. {{cite journal}}:  (עזרה)
↑  "Bestsellers List Sunday, August 22". Los Angeles Times. 18 באוגוסט 2021. {{cite news}}:  (עזרה)
↑  "Bestselling Books Week Ended May 8". Wall Street Journal. 13 במאי 2021. {{cite news}}:  (עזרה)
↑  "Bestsellers List Sunday, May 16". Los Angeles Times. 12 במאי 2021. {{cite news}}:  (עזרה)
↑  "Combined Print & E-Book Fiction – Best Sellers – Books". The New York Times. 23 במאי 2021. נבדק ב-2021-05-14. {{cite web}}:  (עזרה)
↑  "Combined Print & E-Book Fiction – Best Sellers – Books". The New York Times. 1 באוגוסט 2021. {{cite web}}:  (עזרה)
↑  "2021 Recipients – The Dragon Award". Dragon Con. נבדק ב-11 בספטמבר 2021. {{cite web}}:  (עזרה)
↑  Kit, Borys (2020-06-18). "Lord & Miller's 'Project Hail Mary' Enlisting 'The Martian' Scribe Drew Goddard (Exclusive)". The Hollywood Reporter.
↑  McNary, Dave (27 במרץ 2020). "Ryan Gosling to Star in Astronaut Movie 'Project Hail Mary'". Variety. נבדק ב-2021-05-12. {{cite web}}:  (עזרה)
| --- | --- |
בקרת זהויות :  MusicBrainz work: 2c38627b-f091-4b27-a33b-4f08bf3c1b58  VIAF: 3803162422744232460002   WorldCat (עם VIAF): 3803162422744232460002
יהונתן ויערת הדבש

יְהוֹנָתָן וְיַעְרַת הַדְּבָשׁ  הוא סיפור מקראי, המופיע בתחילת ספר שמואל, ומתרחש בעת מלחמת מכמש. הסיפור מתחיל בכך ששאול השביע את לוחמיו שלא לאכול דבר עד תום הקרב. יהונתן, שלא היה בשעת השבועה, טעם מיערת דבש בה נתקל במהלך הלחימה, וכך הפר את השבועה. שאול נאלץ לגזור את דינו של יהונתן למוות. לוחמי שאול סירבו להשלים עם מותו של יהונתן והביאו לביטול הוצאתו להורג על ידי פדיתו.
רקע

לאחר משיחת שאול למלך, הקים שאול צבא, במטרה להילחם בפלשתים ששלטו בארץ.
הפעולה שפתחה את מלחמת מכמש הייתה התנקשות של יהונתן, בנו של שאול, בנציב הפלשתי שהוצב בגבע בנימין, עיר בשטח שבטו של שאול. ההתגרות נחשבה להכרזת מלחמה, וצבאות גויסו משני הצדדים, אולם כאשר ראו הישראלים את סדר הכוחות הפלישתי הם נסוגו מההר מזרחה, ואילו הפלשתים נאספו במכמש.
יהונתן היה באותה עת עם נושא כליו מול מכמש. ביחד עם הנער, הוא ערך בחינה של מצבם הפסיכולוגי של הפלשתים - הוא פסע בוואדי תלול בשעה שחיילים פלשתים חנו בראש הצוק. הנחתו של יהונתן הייתה, כי אם הפלשתים יפגינו תוקפנות וירדו אל הוואדי על מנת לפגוע בהם, סימן שהם בעלי מוטיבציה חזקה, אבל אם הפלשתים ידרשו מהישראלים הפוסעים בוואדי לעלות אל הצוק – סימן שהם בטוחים בעצמם יתר על המידה וכתוצאה מכך יש בקרבם שאננות והאל יעזור ליהונתן ונערו לנצח אותם. הפלשתים אכן ביקשו מיהונתן לטפס אליהם.
כשהגיע יהונתן אל ראש הצוק, החל להכות את הפלשתים בחרבו, בסיוע נושא הכלים. התקיפה המפתיעה והאגרסיבית גרמה לחרדה במחנה פלשתים, והם החלו לנוס. את המנוסה זיהו אנשי שאול, שניצלו את המצב והחלו במרדף אחר הפלשתים.
סיפור המעשה

כדי לנצל את המנוסה הפלשתית באופן מיטבי, רצה שאול שהלוחמים יתמקדו בלחימה, וימנעו מעצירות על מנת לאכול ולשתות. לצורך כך הוא השביע את הלוחמים שלא לאכול עד הערב. יהונתן לא שמע את השבועה, מאחר שהיה עסוק במרדף אחר פלשתים.
תוך כדי מלחמתם בפלשתים הגיעו הלוחמים ליער שחלות דבש רבות פזורות בו, אך נמנעו מלאכול מהן מחמת שבועת שאול.
יהונתן, שכאמור לא שמע מהשבועה, טעם מעט מאחת מחלות הדבש. לוחם שהיה בקרבתו ראה את מעשהו, והודיע לו שהוא עבר באכילתו על השבועה שהשביע אביו. יהונתן ששמע לראשונה על שבועה זו התנגד לעצם השבועה וטען כי בשבועה זו פגע שאול בהצלחת הקרב.
לאחר תום המערכה הראשונה, שאול רצה להמשיך את המרדף גם בלילה. לצורך כך, שאל באורים ותומים, אך הוא לא נענה בתשובה. שאול הבין שהוא לא נענה באורים ותומים בגלל חטא שישנו באחד מהעם. לצורך כל הוא כינס את כל העם ואמר: "גֹּשׁוּ הֲלֹם כֹּל פִּנּוֹת הָעָם וּדְעוּ וּרְאוּ בַּמָּה הָיְתָה הַחַטָּאת הַזֹּאת הַיּוֹם. כִּי חַי ה' הַמּוֹשִׁיעַ אֶת יִשְׂרָאֵל כִּי אִם יֶשְׁנוֹ בְּיוֹנָתָן בְּנִי כִּי מוֹת יָמוּת", אך אף אחד אינו מודה על עבירה שבידו - "וְאֵין עֹנֵהוּ מִכָּל הָעָם".
שאול החליט להטיל גורל על מנת לזהות את האדם שבחטאו לא נענה. הוא העמיד את כל העם מצד אחד, ונעמד עם יהונתן בנו מהצד השני. הוא הטיל את הגורל, והגורל הצביע שהאשמה נמצאת בצד שאול ויהונתן. הוא הטיל גורל נוסף בינו ובין יהונתן, ובגורל עלה שיהונתן הוא זה שחטא. שאול שאל את יהונתן איזה חטא עשה שבעבורו לא נענה בתשובה באורים ותומים, ויהונתן ענה שהוא עבר על השבועה בכך שאכל מיערת הדבש, ואכן דינו למות כפי שנקבע מראש למי שיפר את השבועה: "וַיַּגֶּד לוֹ יוֹנָתָן וַיֹּאמֶר טָעֹם טָעַמְתִּי בִּקְצֵה הַמַּטֶּה אֲשֶׁר בְּיָדִי מְעַט דְּבַשׁ הִנְנִי אָמוּת". שאול לא נשא פנים ליהונתן בנו, ונשבע להמיתו: "וַיֹּאמֶר שָׁאוּל כֹּה יַעֲשֶׂה אֱלֹהִים וְכֹה יוֹסִף כִּי מוֹת תָּמוּת יוֹנָתָן".
כאשר שמע העם את דברי שאול הוא התקומם וטען שאין לעשות זאת בשל חלקו של יהונתן בהצלחת המלחמה מול פלשתים: "וַיֹּאמֶר הָעָם אֶל שָׁאוּל הֲ‍יוֹנָתָן יָמוּת אֲשֶׁר עָשָׂה הַיְשׁוּעָה הַגְּדוֹלָה הַזֹּאת בְּיִשְׂרָאֵל חָלִילָה חַי ה' אִם יִפֹּל מִשַּׂעֲרַת רֹאשׁוֹ אַרְצָה כִּי עִם אֱלֹקים עָשָׂה הַיּוֹם הַזֶּה". בקשת העם, אכן נענתה, ושאול ויתר על שבועתו, ונתן לעם לפדות את יהונתן בנו: "ויִּפְדּוּ הָעָם אֶת יוֹנָתָן וְלֹא מֵת".
בפרשנות המסורתית

לדעת רש"י הצלת יהונתן באה בעקבות זה ששאול נשאל על נדרו, והתירו, ובכך ניצלו חייו של יהונתן.
הרד"ק הביא כי יש שטענו שהפדיון הוא בכך שטענו שיהונתן לא שמע על השבועה, ואם כך, הרי הוא שוגג במעשיו ואין להורגו. ואכן שאול הסכים עם טענה זו.
הרד"ק מתקשה בכך, שאם כך, מדוע לא הועילה טענה זו גם כששאול שאל באורים ותומים? הוא מיישב את הדבר בשם רבי סעדיה גאון, שאכן כל מה שלא נענה באורים ותומים, היה על מנת לפרסם שיהונתן עבר על השבועה בשוגג ולכך לא נענש, ולא יאמרו שלא נענש מחמת שהוא בן המלך.
ברמב"ן הוכיח ממעשה זה, כי מהפסוק "כל חרם אשר יחרם" (ספר ויקרא, פרק כ"ז, פסוק כ"ח) לומדים כי יש כוח למלך להטיל חרם או שבועה המחייבת את כל העם, והעובר עליה יתחייב מיתה מן הדין:
ולכך אני אומר, כי מן הכתוב הזה יצא להם הדין הזה, שכל מלך בישראל, או סנהדרי גדולה במעמד כל ישראל שיש להם רשות במשפטים, אם יחרימו על עיר להלחם עליה, וכן אם יחרימו על דבר, העובר עליו חייב מיתה.
והוא חיובן של אנשי יבש גלעד ושל יהונתן, שאמר לו אביו (שמואל א יד מד): "כה יעשה אלהים וכה יוסיף כי מות תמות יונתן". ומהיכן נתחייבו אלו מיתה מן הדין חוץ מן המקום הזה?
במדרש

בפרקי דרבי אליעזר מובא הסיפור בשינויים שונים, לפיו שאול ראה שהאחת מהאבנים הקבועות בחושן - האבן של שבט בנימין - אינה מאירה, ומכך הסיק שאחד מבני בנימין חטא. לאחר שהטיל גורל ראה שבנו הוא זה שחטא בכך שעבר על השבועה שהשביע. העם פדה את יהונתן ממות על ידי קורבן שהקריבו לכפר על שגגתו, ובכך פדו את יהונתן:
וראה בשתים עשרה אבנים שכל שבט ושבט שהיה עושה דבר מצוה היה אבנו מגיה אורה וכל שבט ושבט שהיה עושה דבר עבירה לא היתה אבנו מגיה אורה וידע ששבט בנימין מעל בחרם והפיל גורלות ונלכד שאול ויהונתן שנ' וילכוד שאול ויהונתן ולקח שאול את חרבו להרוג את בנו שנ' כה יעשה אלהים לי וכה יוסיף כי מות תמות יהונתן אמרו לו העם אדוננו המלך שגגה היא והקריבו עליו קרבן עולה על שגגתו ויעתר לו ופדאוהו העם ממות שנ' ויפדו העם את יהונתן ולא מת.
בילקוט שמעוני מובא מחלוקת האיך פדו העם את יהונתן ממיתה: האם על ידי נתינת זהב כמשקלו, או שפדהו בטענות, שלא אכל לחם או שלא אכל אלא רק טעם:
ויפדו העם את יהונתן. רבי אלעזר אומר אומר נתנו ישראל משקלו זהב ופדאוהו, אמר רבי יוחנן 'וכי לחם אכל והלא לא אכל לחם אלא דבש'. ריש לקיש אמר 'וכי אכל והלא מיטעם טעם' אמרו טעמא ויפדו העם את יונתן ולא מת
הערות שוליים

↑  ספר'"`UNIQ--nowiki-00000000-QINU`"'שמואל א','"`UNIQ--nowiki-00000000-QINU`"'פרק'"`UNIQ--nowiki-00000000-QINU`"'י"ד,'"`UNIQ--nowiki-00000000-QINU`"'פסוק'"`UNIQ--nowiki-00000000-QINU`"'י"ז
↑  ספר'"`UNIQ--nowiki-00000002-QINU`"'שמואל א','"`UNIQ--nowiki-00000002-QINU`"'פרק'"`UNIQ--nowiki-00000002-QINU`"'י"ד,'"`UNIQ--nowiki-00000002-QINU`"'פסוק'"`UNIQ--nowiki-00000002-QINU`"'כ"ה
↑  ספר'"`UNIQ--nowiki-00000004-QINU`"'שמואל א','"`UNIQ--nowiki-00000004-QINU`"'פרק'"`UNIQ--nowiki-00000004-QINU`"'י"ד,'"`UNIQ--nowiki-00000004-QINU`"'פסוק'"`UNIQ--nowiki-00000004-QINU`"'ל'
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה |  |
| תקופת שמואל הנביא | ארון הברית בשדה פלשתים • החזרת ארון הברית לישראל• קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית לירושלים • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
ירוסלבה לויצקה

| --- | --- |
אין תמונה חופשית
 לידה:  21 בינואר 1935  (בת 90) זלוצ'ב, פולין
 מדינה:  ישראל
 מידע חסידת אומות העולם
 סטטוס היסטורי:  שרדה את המלחמה
 מקום ההצלה:  זלוצ'ב, פולין
 אופן ההצלה:  הברחת מזון ותרופות אל תוך הגטו, הסתרת יהודים בביתה
 תאריך הכרה:  21 בספטמבר 1989
 מקום ההכרה:  יד ושם
 יוזם ההכרה:  אברהם שפירא וישראל פנסטר
 אופן הנצחה:  ניטע עץ לכבודה בגן חסידי אומות העולם ביד ושם, ואבן לכבודה בגן חסידי אומות העולם בשכונת רמת אלון בחיפה.
 פרסים והוקרה:  חסידת אומות העולם (21 בספטמבר 1989) 
 קישורים חיצוניים
 יד ושם:  ירוסלבה לויצקה
 
ירוסלבה לויצקה (בפולנית: Jaroslawa Lewicka; נולדה ב-21 בינואר 1935) ילידת העיר זלוצ'ב, פולין, חסידת אומות העולם, שעזרה להציל יהודים במלחמת העולם השנייה על ידי אספקת מזון והבאת תרופות ליהודים.
פעילות בתקופת השואה להצלת יהודים

ירוסלבה לביצקי נולדה ב-21 בינואר 1935 בעיר זלוצ'ב, פולין. היא גדלה במשפחה פולניה עם אמה וסבה. לסבה, אלכסנדר לויצקי, היו חברים יהודים להם עזר בזמן השואה. ירוסלבה עזרה לסבה להציל יהודים בתקופת השואה על ידי אספקת מזון והבאת תרופות. בזמן תקופת השואה התגוררה משפחתה של ירוסלבה בעיר זלוצ'ב בפולין. ביולי 1941, עת נכבש מחוז טרנופול בו נמצאת העיר והתחילו הגבלות התנועה, איסור רכישת מזון על היהודים והחרמת דירותיהם. התחיל הסב לספק לחבריו היהודים מזון ותרופות.
בהמשך כאשר הוקם גטו זולצ'ב בדצמבר 1942, הוברחו האוכל והתרופות לתוך הגטו. הוא עשה זאת באמצעות נכדתו ירוסלבה ששימשה כשליחתו והבריחה את המזון הרב והתרופות מבלי לעורר את חשדם של השומרים האוקראינים. במעשים אלה סיכנה את עצמה ואת משפחתה. בנוסף לאחר חיסול הקהילה היהודית של זולוצ'ב בשנת 1943 הסתירה המשפחה שני ניצולים יהודיים ודאגה לכלכלת בונקר בו שהתה קבוצה של 25, יהודים אשר שרדו את הרצח. היהודים התגוררו במרתף של בית הרוס במרחק של 2 קילומטרים מהם, על ידי הבאת מזון בכמויות גדולות.
על פי מכתבו של אחד מהילדים היהודים שחייו ניצלו על ידי משפחת לביצקי והתגורר אצל המשפחה לאחר החיסול ועד 1944 הסב אלכסנדר היה מעביר אותו ממקום מגורים אחד לשני ומחביא אותו מהנאצים. ירוסלבה לביצקי, נכדתו, הייתה משחקת עמו כאילו הייתה אחותו. במכתבו כתב ״בכדי לא להביא חשד בפני אוקראינים וגרמנים היה הולך אלכסנדר לויצקי עם נכדתו ירוסלבה והיה מביא מדי כמה ימים מצרכי מזון ליושבי הבונקר״. כמו כן, יורם הדגיש את התדירות והמשך הרב של פעולות האספקה של אלכסנדר לויצקי יחד עם ירוסלבה - כל שבוע במשך עשרה חודשים. שני ניצולים נוספים אשר התגוררו במרתף (בונקר), העידו: "ברצוננו להעיד על חלקה של הנכדה של מר לויצקי אלכסנדר - ירוסלבה לויצקה, כי בהיותה ילדה, הייתה מתגנבת לתוך הגטו בזלוצ'ב עם תיק בית הספר ובתוכו מצרכי מזון וכך הצילה מרעב כמה משפחות. העברת אוכל לגטו הייתה כרוכה בסיכון רב והמרחק מביתה לגטו היה כ-2 קילומטרים."
כמו כן, בביתם של הלוויצקים התגוררו שני ילדים יהודים, רישרד פיירינג ויורם (יורי) מרון (שנקר) אשר שרדו את השואה.
לאחר המלחמה

לאחר המלחמה, בשנת 1952, סיימה ירוסלבה את לימודיה בתיכון. לאחר מכן, היא למדה במכללה בתחום הרפואה ועבדה כאחות במתן שירותי רפואה בקהילה. בהמשך, היא עבדה במרכז האזורי לבקרת מחלות כאחראית למניעת זיהומים. בשנת 1989 הוזמנה ירוסלבה לישראל ביוזמתו של אברהם שפירא, אחד מהיהודים הניצולים להם היא עזרה. ב-20 באוגוסט 1989 ביקשו שניים מהניצולים, אברהם שפירא וישראל פנסטר, אשר עלו לארץ, להכיר בירוסלבה לויצקה ובמשפחתה כחסידי אומות העולם.
הכרה והנצחה

ב-21 בספטמבר 1989 הוכרו ירוסלבה לויצקה ומשפחתה כחסידי אומות העולם. היא קיבלה תעודת כבוד וניטע עץ לכבודה בגן חסידי אומות העולם ביד ושם. סבה אלכסנדר לויצקי ואמה קטרזינה לויצקה הוכרו גם הם כחסידי אומות העולם. בשנת 1995 היא זכתה באזרחות ישראלית, בקצבה ובמגורים בחיפה ומאז היא מתגוררת בבית הורים לקשישים בחיפה.
בינואר 2013 קיבלה ירוסלבה תעודת הוקרה מעמותת דורות ההמשך על פעילותה הנשגבת להצלת יהודים בתקופת השואה, על אומץ לב יוצא דופן בימים חשוכים, על אהבת האדם באשר הוא אדם.
במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של ירוסלבה ואותר מקום מגוריה. אבן לכבודה הוצבה בגן חסידי אומות העולם תושבי חיפה בשכונת רמת אלון בחיפה.
בינואר 2025 לרגל יום הולדתה ה-90 הגיעו לבית ההורים שבו היא מתגוררת תלמידים מבית הספר בסמ"ת בחיפה, במסגרת פעילות משותפת עם המכון העירוני ללימודי השואה ומועדון רוטרי, כדי לחגוג לה עם פרחים ועוגות.
לקריאה נוספת

פינצבסקי גרשון, חסד אחרון: סיפורם של חסידי אומות העולם בישראל, ירושלים: יד ושם, 2023, עמ' 41.
הערות שוליים

1 2  פרטי ראיון עם ירוסלבה לויצקה ועדותם של יורם מרון, ואברהם שנקר וישראל שפירא מארכיון יד ושם. חטיבה: M31. מספר תיק: 4380
1 2  Lewicka Jarosława : The Righteous Among the Nations Database, Yad Vashem
↑  איתן גליקמן,'"`UNIQ--nowiki-00000000-QINU`"'"מעשיה נתנו תקווה ליהודים רבים": חסידת אומות העולם האחרונה בישראל, באתר ynet, 26 בדצמבר 2022
↑  אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, 7 באפריל 2021
↑  חגית הורנשטיין, הסודות של גן חסידי אומות העולם, באתר כלבו - חיפה והקריות, ‏20.4.20
↑  איתן גליקמן,'"`UNIQ--nowiki-00000004-QINU`"'חסידת אומות העולם היחידה שמתגוררת בישראל חגגה 90, באתר ynet, 12 בפברואר 2025
אבן לכבוד ירוסלבה לויצקה בגן חסידי אומות העולם, רמת אלון, חיפה (צילום: ויקטוריה גולייב)
ראובן יגיל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  6 בספטמבר 1935 דרום אפריקה דרום אפריקה
 פטירה:  3 בפברואר 2020 (בגיל 84) 
 ענף מדעי:  וטרינריה ופיזיולוגיה
 מקום לימודים:  אוניברסיטת אוטרכט 
 מוסדות:  אוניברסיטת בן-גוריון בנגב
 תרומות עיקריות
 חקר חלב הנאקות
 
ראובן יגיל (6 בספטמבר 1935 – 3 בפברואר 2020) היה וטרינר ופיזיולוג ישראלי, אבי המחקר העולמי בתחום הפיזיולוגיה של הגמל וחלוץ בחקר התכונות המיוחדות של חלב הנאקות.
קורות חיים

ראובן יגיל נולד ביוהנסבורג שבדרום אפריקה בשם ריימונד, בנם של מרים ולואיס (אריה) לבית פופלק. שנה אחריו נולדה אחותו היחידה, ובילדותו המוקדמת עברה המשפחה לעיר פרטוריה. בבית הספר התיכון בלט ביכולותיו כשחקן כדורגל וראה את עתידו בכדורגל המקצועני.
בשנת 1955 השתנו תוכניותיו המקצועיות כאשר נכח בהרצאה של שליח הסוכנות היהודית אשר קרא לנוער היהודי לעלות לישראל. חשיפתו למסרים אלה הפכו אותו לציוני נלהב. הוא הצטרף מיד להכשרה החקלאית במטרה להצטרף לגרעין קיבוץ ולנח"ל המוצנח.
בתחילת 1956 עלה ארצה, הצטרף לקיבוץ גניגר והתגייס כמתוכנן לנח"ל המוצנח. במהלך שירותו הצבאי הכיר את ברנדה (לימים ברכה), אשר הגיעה מקייפטאון לביקור בישראל, במסגרת תנועת הבונים. ב-1958 נשא ראובן את ברכה לאישה. בשנת 1959 עברתו את שם המשפחה ליגיל. מנישואים אלו נולדו שלושה ילדים.
המסלול המקצועי

לאחר הנישואים, הזוג גר בקיבוץ יזרעאל. לאחר תקופה קצרה עברו למושב הבונים, שם עבד יגיל כרפתן. ב-1963 נסע יגיל ללמוד רפואה וטרינרית באוניברסיטת אוטרכט שבהולנד. הוא סיים את לימודיו בהצטיינות יתרה, והמשפחה חזרה ארצה והתיישבה בבאר שבע.
יגיל היה בין ראשוני החוקרים במכון לחקר הנגב, וחקר הסתגלות בעלי חיים לתנאי החיים במדבר. בהמשך החליט להתמקד בפיזיולוגיה של הגמל, לו נודעה חשיבות רבה כחיית משק בחברה הבדואית. במסגרת המחקר, רכש את הגמל הראשון, ששימש במחקריו.
עם הקמתו של בית הספר לרפואה באוניברסיטת בן-גוריון בשנת 1978, היה בין ראשוני המרצים בפקולטה למדעי הבריאות ושימש כחבר בוועדות הקבלה. במקביל לעבודתו כמרצה, הקים יגיל חווה של גמלים ונאקות, אשר אפשרה לו לקדם את מחקריו. ב-1985 פרסם ספר על הפיזיולוגיה של הגמל. הספר נחשב כפורץ דרך בתחום ותורגם לשפות רבות, ואף היה מוכר ומוערך במדינות ערב. בשנת 1989 נוסדה באוניברסיטת בן-גוריון קתדרה ע"ש בני סלום לחקר יישומי של גידול בעלי חיים לשיפור מקורות מזון בארצות צחיחות, ובראשה הועמד ראובן יגיל.
פרופסור יגיל הקדיש הרבה מזמנו לקירוב ילדים לפן המדעי של עולם החי, והרבה להרצות בפני תלמידים בכל הגילאים. הוא היה בין מקימי הגן הזואולוגי בבאר שבע והיה שותף לתכנונו, כחבר בוועד המנהל.
ראובן יגיל פרש מאוניברסיטת בן-גוריון כפרופסור אמריטוס.
הכרה מקומית ועולמית

עבודתו של יגיל הקנתה לו הכרה עולמית כמומחה לנאקות. בשנת 1976 הוענק לו פרס בן-גוריון על מחקריו. הוא היה מרצה מבוקש ברחבי העולם וייעץ לממשלות במדינות צחיחות שבהן חיים גמלים, בעיקר באפריקה ובאסיה. בשל מומחיותו, קיבל הזמנות מרחבי העולם, בין היתר ממדינות שלא היו להן יחסים דיפלומטיים עם מדינת ישראל. גם משרד החוץ הכיר בחשיבות עבודתו עם משתלמים שהגיעו ממדינות אחרות.
פרופסור יגיל התמקד בתרומת חלב הנאקה כפתרון למחלות מעיים בארצות מתפתחות, כטיפול בבעיות אוטואימוניות, כטיפול בסוכרת ואף להכנת מוצרים קוסמטיים.
כמו כן, פעל מטעם האומות המאוחדות במדינות רבות, בין היתר בירדן, ניגריה, אתיופיה, סודאן, קניה, מאוריטניה, הודו, מונגוליה הפנימית, קזאחסטן וכן במדינות דרום אמריקה: צ'ילה וקוסטה ריקה.
הכרה מקומית ועולמית > מורשת

ברבות השנים ראובן יגיל פרסם שורה של תגליות בתחום הגמל והנאקה, בדגש על תכונותיו המיוחדות של חלב הנאקות. הוא הציג בפני ארגוני האו"ם את אפשרויות ניצול החלב כפתרון לבעיית תמותת ילדים ברעב בעתות בצורת במדינות העולם השלישי.
בנוסף, פתח יגיל צוהר לאפשרות של שיפור במצבם של חולים הסובלים ממחלות חריפות של מערכת העיכול, ממחלות עור קשות וכן לטיפול בילדים אוטיסטים, כתוצאה משתית חלב נאקות.
כפועל יוצא ממחקריו וקשריו של פרופסור יגיל, הוקמו חוות גמלים ותעשיות למוצרים על בסיס חלב נאקות במקומות שונים בעולם. בישראל, שימש כיועץ מקצועי לחוות הנאקות "כמלה", השוכנת בסמוך למושב עין הבשור.
נפטר ב-3 בפברואר 2020 בגיל 84, והובא למנוחות בבית העלמין החדש בבאר שבע .
לקריאה נוספת

מרדכי ארציאלי - הגמל שיציל את העולם השלישי, הארץ, 4/12/811
הערות שוליים

↑  Yagil R., The Desert Camel: Comparative Physiology. Comparative Animal Nutrition, כרך 5, Basel: Karger, 1985
↑  Yagil R., DVM camel milk and its unique anti-diarrheal properties, The Israel Medical Association Journal
↑  Yagil R., . Camel milk and autoimmune diseases, Camel Milk for Health
↑  Zagorski O. et al., Insulin in milk - a comparative study, International Journal of Animal Science 13, 1988, עמ' 241-244
↑  Yagil R., Camels and camel milk book (עמ' 17-18), Food and Agriculture Organization of the United Nations, ‏2005
↑  Reuven Yagil, Zipora Etzion, Effect of drought condition on the quality of camel milk, Journal of Dairy Research 47, 1980-06, עמ' 159–166 doi: 10.1017/S0022029900021026
↑  https://web.archive.org/web/20211212213947/https://www.cidesco.com/fileadmin/user_upload/pdf/Camel_s_milk_by_Elvira_Yuritzin.pdf
↑  Shabo Y. and Yagil R., Etiology of autism and camel milk as therapy, International Journal on Disability and Human Development 4(2), 2005
| --- | --- |
בקרת זהויות :  NLI: 987010679519605171  BnF: cb12066116s (data)  CiNii: DA08953056  ISNI: 0000 0000 8150 8498  LCCN: n83035242  ORCID: 0000-0001-9827-5632  RERO: 02-A003990489  SUDOC: 251215954  VIAF: 71412925   WorldCat (עם VIAF): 71412925
הכוחות המזוינים של מקסיקו

| --- | --- |
 מדינה:  מקסיקו מקסיקו
 תקופת הפעילות:  1821–הווה (כ־204 שנים) 
 מנהיגות
 המפקד העליון:  Hugo Antonio Lingua 
 ראש הצבא:  נשיא מקסיקו
 כוח אדם
 סוג שירות:  חובה
 גיל הגיוס:  16–49
 אורך השירות:  12 חודשים
 כוחות פעילים:  277,150
 כוחות מילואים:  81,500
 תקציב
 תקציב שנתי:  11 מיליארד דולר (2021)
 אחוזי תמ"ג:  0.6% (2014)
 
הכוחות המזוינים של מקסיקו (בספרדית: Fuerzas Armadas de México) הם הכוח הצבאי של מקסיקו וכוללים את צבא מקסיקו ואת הצי המקסיקני. הצבא כולל את חיל האוויר המקסיקני, והצי כולל את חיל הנחתים ואת כלי הטיס של הצי.
הצבא והצי נשלטים על ידי שתי מחלקות ממשלתיות נפרדות, המחלקה לביטחון לאומי ומחלקת הצי, אשר שומרות על שרשרת פיקוד נפרדת וללא מפקד משותף, למעט נשיא מקסיקו.
זרועות הכוחות המזוינים > צבא מקסיקו

מרכיביו העיקריים של הצבא הם: מטה לאומי, מפקדות אזוריות ויחידות עצמאיות. המחלקה לביטחון לאומי מפקדת על הצבא באמצעות מערכת פיקוד מרכזית ומספר גדול של גנרלים. הצבא מהווה את הזרוע הגדולה ביותר מכוחות המזוינים של מקסיקו.
כיום ישנם 12 "אזורים צבאיים" ותחתיהם 44 תתי-אזורים, בשני המקרים נעשה שימוש בשיטת מספור על מנת להבחין בין האזורים השונים.
זרועות הכוחות המזוינים > חיל האוויר המקסיקני

המפקדה הלאומית של חיל האוויר ממוקמת במפקדת הצבא במקסיקו סיטי. חיל האוויר מחולק גם הוא לאזורים: צפון מזרח מקסיקו, צפון מערב מקסיקו, מרכז מקסיקו ודרום מקסיקו. לחיל האוויר 18 בסיסים.
זרועות הכוחות המזוינים > הצי המקסיקני

מחלקת הצי, המפקדה הלאומית של הצי המקסיקני, ממוקמת במקסיקו סיטי. כוחות הצי מחולקים לשתי קבוצות עצמאיות: כוחות המפרץ וכוחות הפסיפיק (מערב). לכל קבוצה מפקדה משלה, קבוצת משחתות, קבוצת כלי עזר, קבוצת נחתים וקבוצת כוחות מיוחדים. לצי זרוע אוויר עם מטוסי תובלה, סיור ומעקב.
לצי מספר בסיסים והוא בעל יכולות לבניית ספינות, הדבר מהווה השפעה גדולה על הכלכלה והתעסוקה במדינה.
זרועות הכוחות המזוינים > הצי המקסיקני > נחתים

חיל הנחתים מהווה את זרוע החי"ר של הצי המקסיקני. הוא אורגן מחדש בשנת 2007 ל-30 גדודי נחתים, גדוד צנחנים, גדוד שהוצמד לחטיבת משמר הנשיא, שני כוחות תגובה מהירה עם שישה גדודים כל אחד ו-3 קבוצות כוחות מיוחדים. החיל אחראי על אבטחת הנמלים, הגנה על החופים וסיורים ימיים.
זרועות הכוחות המזוינים > הצי המקסיקני > משמר החופים

משמר החופים אחראי על מוכנות ותגובת הצי לאירועי חירום, חיפוש והצלה.
זרועות הכוחות המזוינים > כוחות עצמאיים

קיימים מספר ארגונים צבאיים אחרים אשר פועלים באופן עצמאי מהצבא והצי.
המוביל מבין הכוחות העצמאיים הוא כוח צבאי המורכב משתי חטיבות חי"ר ממוכנות הממוקמות במקסיקו סיטי וכן חטיבה ממונעת עם כוחות מלאים לקרב ולתמיכה. בנוסף, ישנן יחידות כוחות מיוחדים (אוגדה אחת ויותר מ-100 גדודים אזוריים עצמאיים) וחטיבת צנחנים.
כל הכוחות העצמאיים הללו ממוקמים במקסיקו סיטי, שם הם פועלים ככוח עתודה וכמרכזי מצוינות.
ב-2019 אישר הקונגרס של מקסיקו הקמת משמר לאומי עצמאי במטרה לשמור על הביטחון הלאומי והביטחון הציבורי. המשמר הלאומי כפוף למחלקה לביטחון והגנה אזרחית.
מפקד הכוחות

מכיוון שלא קיים שר ביטחון, הצבא והצי לא פועלים תחת מפקד אחד, למעט הנשיא שהוא המפקד העליון של הכוחות המזוינים. על פי חוקת מקסיקו, הנשיא הוא גנרל חמישה כוכבים יחיד בכוחות המזוינים, כאשר בראש כל מחלקה (המחלקה לביטחון לאומי ומחלקת הצי) ניצב קצין גנרל בעל ארבעה כוכבים. כך נוצר מצב כי כל גנרל ממלא תפקיד כפול: כחבר קבינט המדווח ישירות לנשיא וכמפקד בפועל של הזרוע.
גיוס חובה

על פי חוק כל גבר מקסיקני בגיל 18 נדרש לשנה של שירות חובה, הבאה לידי ביטוי באמצעות כמה שעות תרגול או שירות לאומי בסופי שבוע. כלומר לא מדובר בהכשרה צבאית ממשית. רוב משרתי החובה יוכשרו לכל היותר פעם אחת בלבד בשימוש ברובה במהלך שנת שירות החובה והם לא ישולבו ביחידות צבאיות סדירות.
הכוחות המזוינים מורכבים לרוב מאנשי מקצוע אשר מתחייבים בחוזה ל-3 שנות שירות ובסופם יכולים לחתום לשירות של שנתיים נוספות. על מנת להמשיך לאחר מכן, הם נדרשים לבצע בחינות או להגיש בקשה ללימודים בבתי הספר הצבאיים.
רכב משוריין של הצבא המקסיקני מסוג VCR-TT 6X6 במצעד צבאי במקסיקו סיטי
הכוחות המיוחדים של צבא מקסיקו
הלבוש המסורתי של הבדואיות

הלבוש המסורתי של הבדואיות בנגב מייחד אותן מנשים בתרבויות שכנות, ואת החברה הבדואית בנגב מכל חברות הבדואים הפזורות במזרח התיכון.